**Referat fra møte 8.mai 2017**

Vi var 8 damer som dro til Gjennestad. Der hadde vi bestilt mat og kaffe, som alle betalte selv.

Vi satt i et eget rom som var litt ifra selve kafeen, det var kjekt.

Vi hadde ikke mye lagssaker, men snakket om vårturen vi hadde til seterfurua. Vi hadde en fin tur til seterfurua, og det var nydelig vær. Dessverre var det dårlig frammøte, både av vare medlemmer og fra de som hadde fått invitasjon.

Snakket litt om vi i Hillestad hadde en tradisjonsmatrett som kan være med i tradisjonsmatjakten 2017. Snakket om fersk suppe med grøt/bolle kunne være aktuell. Den står i
«Fra Vestfolds spisskammers», litt forskjellig hvilke oppskrift det brukes på boller eller grøt.

Vi tenker litt på dette før vi bestemmer hva vi gjør.

Laget vårt har ikke fått henvendelse fra kirken ang. 17 mai pynting, men forbereder oss på pynting.

Alf Harlem i 17 mai komiteen kjører 4 bjørker til kirken 16 mai. Anne Berit snakker med Åse Kristine Guthus, litt usikkert om Marianne Løchen kan være med på pynting.

Leder i HBK er blitt kontaktet av koordinator for Aktiv frivillig i Holmestrand kommune. Han spurte om vi kunne arrangere flere turer, slik at vi kunne ta med våre nye landsmenn på tur. De ville vært med på vårturen til seterfurua, men fikk det ikke til. Turene måtte være på søndag.

Det ble ingen som kunne være med på dette. Vi skal heller kontakte kvinner i vårt nærmiljø til å være med på møte hos oss.

Markedskomiteen sliter med å få ansvarlige til de forskjellige postene på markedet. Det var særlig vanskelig å få med 2 til å være ansvarlig for grønnsaker. Det løste seg da Solfrid Enerhaugen sa seg villig for 2017 til å være med Mimi Vooren på dette.

For framtida må vi diskutere om vi kan fortsette med marked. Hva gjør vi når det er vanskelig å få folk nok til oppgavene. Dette var ønske om å ta opp til diskusjon etter årets marked.

Første møtet vi har etter markedet er årsmøte i oktober.

Nå var det tid for å handle litt på Gjennestad, og mange fikk kjøpt blomster eller urter.

Referent Anne Berit Finden